જો કે તેનાથી આઈડીબીઆઈ બેન્કની એનપીએની જે મૂળ સમસ્યા છે તે હલ થશે તે સવાલો ઉભા થવા સ્વાભાવિક છે અને તેના કારણે એલઆઈસીના ગ્રાહકોના પૈસાનુ શું થશે તે પણ વિચારવા જેવી બાબત છે. હાલમાં આઈડીબીઆઈ બેન્કમાં સરકારની ૮૫ ટકા ભાગીદારી છે. બેન્કને સરકાર ૧૦૦૦૦ કરોડની પહેલા જ મદદ કરી ચુકી છે. આમ છતાં તે હાલમાં બીમારુ બેન્કોની યાદીમાં મોખરે છે. સરકાર બેન્કોમાંથી પોતાનો હાથ ખેંચવા માંગે છે. આ માટે આઈડીબીઆઈ બેન્ક અનુકુળ આવે તેમ છે. કારણકે તે નેશનલાઈઝેશન એક્ટ હેઠળ આવતી નથી. જેથી સરકારને કાનૂની અડચણનો સામનો કરવો પડે તેમ નથી. બજારમાં એલઆઈસીએ ૧ ટ્રિલિયન રુપિયા લોન પેટે આપેલા છે.